Metteniusaceae

Metteniusaceae on tropiikin kasviheimo, joka kuuluu koppisiemenisten Asteranae-ylälahkoon. Heimossa on 11 sukua.Stevens 2001–, viitattu 24.11.2020 Heimon tyyppisuku on Metteniusa.

 Tuntomerkit 
Kasvit ovat ainavihantia puita. Karvat ovat vaihtelevissa määrin T:n muotoisia. Lehdet ovat ehytlaitaisia, korvakkeettomia. Kukinto on viuhkomainen. Kukan verholehdet ovat lyhyitä ja terälehdet yhteenkasvaneita, niiden liuskat siirottavat ja ovat sisäpinnaltaan karvaisia. Heteenponnet ovat pitkiä, lopulta puoliympyrämäisiksi käyristyneitä ja puolikkaat monilokeroisia, ja niissä on kookas lokeroside; toisinaan ponnet ovat kirkkaan oranssivärisiä. Sikiäin on symmetrialtaan vastakohtainen, sillä neljä emilehteä on enemmän tai vähemmän surkastuneita. Istukat ovat parietaalisia, laitaistukoita, vartalo pitkä ja luotti pieni. Vain yksi siemenaihe on toimiva, pitkävartinen ja yksikalvoinen. Hedelmä on yksisiemeninen ja epäsymmetrisesti särmikäs. Siemen on ohutkuorinen ja siinä on käyrä alkio.Stevens 2001–, viitattu 17.3.2015

 Levinneisyys 
Heimon lajit kasvavat lähinnä maapallon trooppisilla alueilla Keski- ja Etelä-Amerikassa, keskisessä Afrikassa ja Madagaskarilla sekä Kaakkois-Aasiassa ja Uudessa-Guineassa.

 Luokittelu 
Heimoon luokitellaan 11 sukua ja niihin noin 55 lajia. Morfologisissa fylogeneettisissä analyyseissä Metteniusa-suku sopii melko mukavasti herttasiipiökasvien (Cardiopteridaceae) heimoon. Molekyylianalyysit puolestaan viittaavat suvun kuuluvan asteridien eli Asteranae-ylälahkon ykkösryhmään eli lamideihin (Lamiidae). Muun muassa lehtiruodin anatomia ja emilehtien lukumäärä ovat samanlaisia kuin heimossa Oncothecaceae, joka lienee läheisin sukulainen.

 Suvut 
Heimon suvut ovat:
 Apodytes – massimarjat
 Calatola
 Dendrobangia
 Emmotum
 Metteniusa
 Oecopetalum
 Ottoschulzia
 Pittosporopsis
 Platea
 Poraqueiba
 Rhaphiostylis

 Lähteet 
 Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.

 Viitteet 

 Aiheesta muualla 
 Kuvia: http://www.arkive.org/metteniusa/metteniusa-edulis/ 

Luokka:Metteniusales
Luokka:Kasviheimot